《宿东林寺》
明代·陈圭

霜后丛林秋气深，天边斜日映峰阴。十年宦海嗟陈迹，一夜禅房净客心。

爱菊欲辞陶令印，赏桃空洒阮郎襟。山灵似解羁栖意，鹤唳猿啼月色沉。

作者简介：（1335—1419）明扬州府泰州人。洪武初从徐达平中原，授龙虎卫百户，累迁都督佥事。从燕王出塞为前锋，进副千户。从起兵，佐世子留守北平。累迁都督佥事，封泰宁侯。永乐时督建北京宫殿。成祖北征，辅赵王留守北京。谥忠襄。